Na osnovu člana 71. i člana 121. stav (6) Zakona o visokom obrazovanju („Službene novine Kantona Sarajevo“ broj: 36/22), u skladu sa članom 234. Statuta Univerziteta u Sarajevu, na osnovu Odluke Senata Univerziteta u Sarajevo broj: 01-13-88/24 od 17. 7. 2024. godine, Univerzitet u Sarajevu – Fakultet islamskih nauka, raspisuje:

**JAVNI KONKURS ZA IZBOR AKADEMSKOG OSOBLJA U AKADEMSKO   
NAUČNO-NASTAVNO ZVANJE NA   
UNIVERZITETU U SARAJEVU – FAKULTET ISLAMSKIH NAUKA**

1. **Nastavnik u zvanju vanrednog profesora, naučna oblast Fikh** - 1 izvršilac, radni odnos na određeno vrijeme sa punim radnim vremenom

**Uslovi:** Pored opštih uslova propisanih Zakonom o radu FBiH, potrebno je da ispunjava uslove iz člana 112. (2). e), Zakona o visokom obrazovanju („Službene novine Kantona Sarajevo“ broj: 36/22) i Člana 226. Statuta Univerziteta u Sarajevu br. 01-14-35-1/23 od 26. 7. 2023. godine, odnosno proveden najmanje jedan izborni period u zvanju docenta, minimalno pet naučnih radova u priznatim publikacijama objavljenih nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje dva kandidata za stepen drugog ciklusa/integriranog studija odnosno ekvivalenta u skladu sa članom 127. stav (2).

U slučaju da kandidat pri izboru u akademsko zvanje nije ispunio neki od sljedećih uslova: objavljena knjiga, mentorstvo ili originalni stručni uspjeh kao što je projekt, patent ili originalni metod, navedeni uslov može biti zamijenjen ispunjavanjem drugih kriterija kako slijedi u skladu sa članom 127. (2):

a) knjiga se može zamijeniti s tri dodatna naučna rada objavljena u priznatim publikacijama u relevantnim naučnim bazama ili s tri originalna naučna uspjeha kao što su projekat ili originalni metod;

b) poglavlje knjige/zbornika objavljeno kod izdavača kategorije A prema CERES/EADI listi može supstituirati jedan naučni rad u publikacijama indeksiranim u relevantnim bazama podataka, dok poglavlje u knjigama/zbornicima domaćih izdavača ili izdavača nižih kategorija prema CERES/EADI listi može supstituirati jedan naučni rad u priznatim publikacijama;

c) mentorstvo na trećem ciklusu studija se može zamijeniti s jedan dodatna naučna rada objavljena u priznatim publikacijama u relevantnim naučnim bazama dva dodatna mentorstva na drugom ciklusu; d) mentorstvo na drugom ciklusu studija može se zamijeniti s jednim dodatnim naučnim radom objavljenim u priznatoj publikaciji, odnosno, jednim javno predstavljenim umjetničkim radom u slučaju umjetničko-nastavnih zvanja i projekat, patent ili metod ili povećane administrativno-stručne obaveze (vođenje odsjeka, katedri, centra i sl., učešće u komisijama za odbranu, izbor u akademska zvanja i sl.);

e) projekt i metod može se zamijeniti za jedan izvorni naučni rad ili povećane administrativno-stručne obaveze (vođenje odsjeka, katedri, centra i sl.);

f) originalni stručni uspjeh kao što je projekt, patent ili originalni metod se može zamijeniti s dva dodatna naučna rada objavljena u priznatoj publikaciji u relevantnim naučnim bazama ili s objavljenom knjigom.

**Napomena: u skladu sa članom 176. Zakona o visokom obrazovanju** (”Službene novine Kantona Sarajevo” broj: 36/22): „svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona, zadržavaju pravo da budu izabrani u isto ili više akademsko zvanje prema uslovima propisanim ranijim zakonom“

Uz potpisanu prijavu na konkurs, kandidati za izbor u akademsko naučno-nastavno zvanje vanredni profesor obavezno prilažu dokaze:

- biografija i spisak objavljenih radova, projekata, patenata ili originalnih metoda;

- dokumentaciju o nastavničkim sposobnostima, doprinosu procesu internacionalizacije i društvenom doprinosu;

- diplomu i drugu dokumentaciju o stečenom obrazovanju u originalu ili ovjerenoj fotokopiji, naučna oblast fikh;

- dokaz o provedenom najmanje jednom izbornom periodu u prethodnom zvanju, odnosno potvrda da je u nastavi proveo minimalno zahtijevani period u skladu sa uslovima za izbor nakon posljednjeg izbora, ukoliko je ispunio uslove za izbor u više zvanje prije isteka perioda na koji je biran;

- objavljene knjige, udžbenik i monografija, sve nakon posljednjeg izbora;

- objavljene naučne i stručne radove (sa dokazom o objavljivanju/ispisom iz baze, sa pregledom časopisa i zbornika u kojima su objavljeni), sve nakon posljednjeg izbora;

- dokaz o uspješno obavljenom mentorstvu kandidata za stepen drugog ciklusa studija u skladu sa uslovima izbora, odnosno integrisanog ciklusa studija, nakon posljednjeg izbora;

- podatke o nagradama i priznanjima u vezi sa odgovarajućom naučnom oblasti;

- ostalu dokumentaciju kojom kandidat dokazuje da ispunjava uslove za izbor u odgovarajuće zvanje.

**Napomene:**

- Navedena dokumentacija se dostavlja u originalu ili ovjerenoj kopiji.

- Kandidati koji su diplomu stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.

- Prilikom izbora u isto ili više zvanje uzimaju se u obzir samo objavljeni radovi, knjige i rezultat iz vlastitih istraživanja u primjeni, projekti, te mentorstva, ukoliko su nastali u vremenu od posljednjeg izbora u zvanje.

- Svi naučni radovi, knjiga, udžbenik, projekt, patent ili originalni metod moraju biti iz oblasti na koju kandidat konkuriše.

- U prijavi je obavezno navesti priloženu dokumentaciju. Svi listovi prijave, kao i priložena dokumentacija, osim knjiga, udžbenika i monografija, trebaju biti parafirani od strane kandidata.

- Prijava kandidata za određeno akademsko naučno-nastavno zvanje treba da sadrži najmanje dokumentaciju kojom se dokazuje ispunjavanje uslova za izbor u zvanje za koje je konkurisao.

- Prijave se dostavljaju u pisanoj i (po mogućnosti) elektronskoj formi (USB-u). Biografiju i spisak objavljenih radova, projekata, patenata ili originalnih metoda je potrebno dostaviti i u elektronskoj formi (USB-u).

- Ugovor o radu s izabranim kandidatom zaključuje se na određeno vrijeme, a shodno uslovima konkursa.

Konkurs ostaje otvoren 15 (petnaest) dana od dana objavljivanja.

Prijave sa dokazima o ispunjavanju uslova predviđenih konkursom podnose se lično ili putem preporučene pošte na adresu: UNIVERZITET U SARAJEVU – FAKULTET ISLAMSKIH NAUKA, Ćemerlina broj 54, 71 000 Sarajevo, sa naznakom "Prijava na konkurs za izbor akademskog osoblja, sa naznakom naučne oblasti na koju konkuriše".

Nepotpune i neblagovremene prijave neće se uzimati u razmatranje.

Sve informacije u vezi ovog konkursa mogu se dobiti preko kontakt osobe, Sekretar Fakulteta, mail adresa: muamer.starhonic@fin.unsa.ba